NORAKSTS

|  |  |
| --- | --- |
| 23.07.2020. | Nr.13/18 |

###### PAŠVALDĪBAS NEKUSTAMĀ ĪPAŠUMA SUDRABU EDŽUS IELĀ 10B, JELGAVĀ ATSAVINĀŠANA, IEGULDOT SIA ”JELGAVAS POLIKLĪNIKA” PAMATKAPITĀLĀ

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, G.Kurlovičs, L.Zīverts), **PRET –** nav, **ATTURAS** – nav,

Saņemts SIA ”JELGAVAS POLIKLĪNIKA” iesniegums ar ierosinājumu atsavināt, ieguldot pamatkapitālā, pašvaldības zemesgabalu Sudrabu Edžus ielā, kas robežojas ar jau pamatkapitālā iekļautajiem zemesgabaliem, autostāvvietas paplašināšanai poliklīnikas pacientu autotransporta novietošanai.

Zemes vienība 881 m2 platībā ar kadastra apzīmējumu 0900 001 0740 Sudrabu Edžus ielā 10B, Jelgavā ir neapbūvēta, reģistrēta Jelgavas pilsētas zemesgrāmatu nodalījumā Nr.100000600532 ar kadastra Nr.09000010742 uz Jelgavas pilsētas pašvaldības vārda.

Publiskas personas mantas atsavināšanas likuma (turpmāk – Atsavināšanas likums) 3.panta pirmās daļas 4.punkts nosaka, ka publiskas personas nekustamo mantu var atsavināt, ieguldot kapitālsabiedrības pamatkapitālā.

Zemes vienības kadastrālā vērtība ir 7985 *euro*. Atsavināšanas likuma 40.panta otrā daļa nosaka, ka kapitālsabiedrībā ieguldāmo mantu novērtē Komerclikuma noteiktajā kārtībā, un atbilstoši Komerclikuma 154.panta pirmajai daļai mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā. Saskaņā ar SIA “Grant Thornton Baltic”, kura iekļauta mantiskā ieguldījumu vērtētāju sarakstā, 2020.gada 3.jūlija atzinumu Nr.GT2020-50n, zemesgabala tirgus vērtība ir 16 000 *euro*.

Saskaņā ar likuma ”Par pašvaldībām” 14.panta pirmās daļas 1.punktu, 21.panta pirmās daļas 17.punktu, Atsavināšanas likuma 3.panta pirmās daļas 4.punktu, 5.panta pirmo daļu, 40.pantu, Komerclikuma 154.panta pirmo daļu, Publiskas personas kapitāla daļu un kapitālsabiedrību pārvaldības likuma 49.panta pirmo daļu un 63.panta pirmās daļas 1.punktu un pamatojoties uz SIA ”JELGAVAS POLIKLĪNIKA” ierosinājumu, lai nodrošinātu ērtāku piekļuvi ārstniecības pakalpojumu sniegšanas vietai,

**JELGAVAS PILSĒTAS DOME NOLEMJ:**

Atsavināt, ieguldot SIA ”JELGAVAS POLIKLĪNIKA” (vienotais reģ. Nr. 41703007095) pamatkapitālā kā mantisko ieguldījumu Jelgavas pilsētas pašvaldībai piederošo nekustamo īpašumu Sudrabu Edžus ielā 10B, Jelgavā (kadastra Nr.0900 001 0742), kas sastāv no zemes vienības 881 m2 platībā ar kadastra apzīmējumu 0900 001 0740, 16 000 *euro* (sešpadsmit tūkstoši *euro*) vērtībā, palielinot SIA ” JELGAVAS POLIKLĪNIKA” pamatkapitālu par 16 000 *euro*.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā